[{"text_idx": "#000000", "text": "Oktoobrikuus oli Oisu raamatukogu siginat-saginat ta\u0308is."}, {"text_idx": "#000001", "text": "Terve kuu va\u0308ltel sai uudistada na\u0308itust \u201eVana aja asjad\u201c, mis oli kokku pandud kogukonna elanike kodustest varasalvedest pa\u0308rit va\u0308a\u0308rikas eas esemetest. Na\u0308itusele toodi va\u0308ga palju huvitavat \u2013 va\u0308ntadega kodumasinaid, nukke, lauano\u0303usid, tikitud ko\u0308o\u0308gira\u0308tikuid, piibleid, rahasid, lauama\u0308nge, lampe, aisakelli ja palju-palju muud po\u0303nevat."}, {"text_idx": "#000002", "text": "Enamus eksponaatidest olid ta\u0308iskasvanud vaatajatele tuttavad lapsepo\u0303lvest ja pakkusid seeto\u0303ttu nostalgilist a\u0308ratundmist. Lapsed said aga lausa oma ka\u0308ega jahvatada ka\u0308sikohviveskiga kohviube, purustada pipraveskiga pipart, teritada va\u0308ndaga pliiatsiteritajaga pliiatseid, kaaluda margapuuga kotti, vaadata stereoskoobiga diapositiive ja uurida, kuidas to\u0308o\u0308tab vo\u0303imasin. Ku\u0308ll see oli alles po\u0303nev!"}, {"text_idx": "#000004", "text": "20.-30. oktoobrini toimunud raamatukogupa\u0308evade ajal toimus meil igal pa\u0308eval midagi po\u0303nevat. Igapa\u0308evaselt sai vaadata digitaliseeritud vanu Oisu piirkonda puudutavaid filme, lugejad said proovida raamatukoguhoidja asemel laenutaja rollis olemist ja huvilistel oli vo\u0303imalik ma\u0308ngida so\u0303sarso\u0303nade tundmao\u0303ppimise ma\u0308ngu."}, {"text_idx": "#000005", "text": "Sel su\u0308gisel alustas taas juba mo\u0308o\u0308dunud aastast tuttav Lugemisisu programm, mille eesma\u0308rgiks on meelitada lapsi lugema. Sel kuul toimusid esimesed sissejuhatavad tunnid algklasside o\u0303pilastele, kus lapsed alustasid lugemispasside ta\u0308itmisega, joonistasid lugejama\u0308rgid ja kleepisid need ro\u0303o\u0303msale Lugemisisu plakatile, valisid lugemiseks sobivaid raamatuid ning lo\u0303puks voltisid vahva ja\u0308rjehoidja, et lugemisel ja\u0308rg ka\u0308est a\u0308ra ei kaoks. Lapsed on va\u0308ga po\u0303nevil ja lugemisindu ta\u0308is ning peatselt on Lugemisisuga liitumas ka lasteaiapere."}, {"text_idx": "#000007", "text": "Oisu raamatukogus algas \u201eLugemisisu\u201c projekt."}, {"text_idx": "#000009", "text": "aasta lo\u0303pus jo\u0303udis Oisu raamatukokku vahva laste lugemiskeskus, mis sai omale nimeks Mika Kera\u0308neni Supilinna Salaseltsi sarja raamatute po\u0303hjal \u201eRampsu raamatukogu\u201c."}, {"text_idx": "#000010", "text": "Programmi eesma\u0308rgiks on innustada 7\u201310-aastaseid lapsi lugema, pakkudes selle juurde ma\u0308ngulist lisategevust. Lapsed saavad \u201eRampsu raamatukogust\u201c valida endale lugemiseks meelepa\u0308raseid raamatuid. La\u0308biloetud raamatud pannakse lugemispassi kirja ja ta\u0308idetakse nende kohta u\u0308lesanded. Lugemispassi u\u0308lesanded on loomingulised ja innustavad lapsi oma lugemiskogemust jagama. Kooliaasta lo\u0303pus premeeritakse ko\u0303iki lugemispassi ta\u0308itnud lapsi lugemisdiplomiga."}, {"text_idx": "#000011", "text": "Lisaks saavad lugemisprogrammis osalevad klassid registreeruda raamatukogu teematundidesse, kus ma\u0308ngitakse lugemisma\u0308nge vo\u0303i o\u0303pitakse ta\u0308helepanu po\u0308o\u0308rama raamatuillustratsioonile."}, {"text_idx": "#000012", "text": "\u201eLugemisisu\u201c programm kestab 15. maini 2019 ja ka\u0308ivitub taas uuel o\u0303ppeaastal."}, {"text_idx": "#000013", "text": "\u201eLugemisisu\u201c programm toetub meie po\u0303hjanaabrite soomlaste kogemustele. Soomes sai u\u0308leriigiline lugemisdiplomi projekt stardi 2000. aastate algul ja seda on pidevalt uuendatud ning viidud vastavusse riikliku o\u0303ppekavaga. Lisaks on koolid, raamatukogud ja laste kultuurikeskused sellest aastate jooksul erinevaid variante edasi arendanud. Lugemisdiplomi programmil on olnud viimase kaheku\u0308mne aasta jooksul oluline roll soomlaste lugema innustamisel ja Soome Instituudil on hea meel, et nu\u0308u\u0308d o\u0303nnestub seda meetodit ka Eesti lastele tutvustada."}, {"text_idx": "#000015", "text": "100 aastat raamatukogu algusest Oisus"}, {"text_idx": "#000017", "text": "Raamatukogu juubeli puhul valmisid hiljuti stendid ja vitriinkapid, mis tutvustavad raamatukogu ajalugu, Ka\u0308reverest pa\u0308rit kirjamehe Jaan Lintropi ja Oisus su\u0308ndinud vo\u0303imlemispedagoog Ernst Idla elu ja tegevust."}, {"text_idx": "#000018", "text": "Esimese su\u0308ndmusena raamatukogu suure ja auva\u0308a\u0308rse juubeli ta\u0308histamiseks toimus 20.septembril ajaloopa\u0308ev. Oisukandi ajaloost, seltside ja raamatukogude tekkimisest ning kohalikku pa\u0308ritolu kultuuritegelaste rollist u\u0308hiskonnas oli kutsutud ko\u0303nelema Tartu U\u0308likooli ajalooprofessor Aga Pajur. Kuulajad nautisid ladusa ja humoorika jutuga ajaloolase ettekannet ja pa\u0308rast ametliku osa lo\u0303ppu ja\u0308tkus huvilistega va\u0308ike vestlusring veel mo\u0303nda aega."}, {"text_idx": "#000020", "text": "24. oktoobril kell 13.00 toimub Oisu raamatukogu su\u0308nnipa\u0308evapidu. Ko\u0303ik, kes soovivad raamatukogu o\u0303nnitleda, on oodatud!"}, {"text_idx": "#000021", "text": "Retla Rahvaraamatukogu Seltsi raamatukogu vanaraamatu na\u0308itus raamatukogus on alguseks raamatukogu juubeliu\u0308rituse sarjas. Oisu Raamatukogu kogub ja\u0308tkuvalt Retla kohta vana pildimaterjali kultuuriloo stendide tarvis."}, {"text_idx": "#000022", "text": "Share on FacebookShare by Mail"}, {"text_idx": "#000023", "text": "Viimased teatedSuvelugejad pidasid pidu3. sept. 2021 - 10:25Tu\u0308ri raamatukogu avas uksed uues asukohas6. aug. 2021 - 10:20Meie lapsed loevad9. sept. 2020 - 12:06"}, {"text_idx": "#000024", "text": "Iga kuu viimasel kolmapa\u0308eval on ko\u0303ik Tu\u0308ri valla raamatukogud siseto\u0308o\u0308pa\u0308evaks suletud!"}, {"text_idx": "#000025", "text": "Iga kuu esimesel laupa\u0308eval avatud 11.00-15.00"}, {"text_idx": "#000026", "text": "Avatud: \u2022 1. september \u2013 31. mai"}, {"text_idx": "#000027", "text": "Pikk tn 3, Va\u0308a\u0308tsa alevik"}, {"text_idx": "#000028", "text": "Viljandi mnt 17, Ka\u0308ru alevik"}]